CELEX: C2007/269/118
Language: et
Date: 2007-11-10 00:00:00
Title: Kohtuasi T-357/07: 19. septembril 2007 esitatud hagi — Focus Magazin Verlag versus Siseturu Ühtlustamise Amet — Editorial Planeta (FOCUS Radio)

10.11.2007   
            
            
               ET
            
            
               Euroopa Liidu Teataja
            
            
               C 269/65
            
         19. septembril 2007 esitatud hagi — Focus Magazin Verlag versus Siseturu Ühtlustamise Amet — Editorial Planeta (FOCUS Radio)
   (Kohtuasi T-357/07)
   (2007/C 269/118)
   Hagiavaldus esitati inglise keeles
   Pooled
   
      Hageja: Focus Magazin Verlag GmbH (München, Saksamaa) (esindaja: advokaat B. C. Müller)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Editorial Planeta, SA (Barcelona, Hispaania)
   Hageja nõuded
   
               —
            
            
               Tühistada Siseturu Ühtlustamise Ameti neljanda apellatsioonikoja 30. juuli 2007. aasta otsuse punktid 1, 3 ja 4, mis on tehtud vastulausemenetluses nr B 516 742 (ühenduse kaubamärgi taotlus nr 2 340 289);
            
         
               —
            
            
               muuta vaidlustatud otsust, millele on viidatud punktis 1, selliselt, et vaidlusalune ühenduse kaubamärk registreeritakse järgmistele kaupadele ja teenustele:
               
                           —
                        
                        
                           Klass 9: Arvutid ja andmetöötlusseadmed, andmetöötlusseadmete mälu, kõik masinloetavad andmekandjad ja heli- ning fotosalvestuskandjad, eriti disketid, CD-ROM-id, DVD-d, kiipkaardid, magnetkaardid, videokassetid, kompaktplaadid ja videoplaadid, andmekandjatele salvestatud andmekogud;
                        
                     
                           —
                        
                        
                           Klass 16: Trükitooted, trükimaterjalid, perioodika, ajalehed, raamatud, kleebised, kalendrid, kantseleitarbed (välja arvatud mööbel), juhend- ja õppematerjalid (välja arvatud seadmed), mis on liigitatud klassi 16;
                        
                     
                           —
                        
                        
                           Klass 41: Meelelahutus, muu hulgas raadiomeelelahutus, klassi 41 liigitatud meelelahutusürituste, elavettekannete, kultuuri- ja spordiürituste korraldamine;
                        
                     
         
               —
            
            
               mõista kohtukulud kostjalt välja kõik vastulausemenetluses tekkinud kulud, kaasa arvatud käesoleva hagiga seotud kulud.
            
         Väited ja peamised argumendid
   
      Ühenduse kaubamärgi taotleja: Hageja
   
      Asjaomane ühenduse kaubamärk: Sõnamärk „FOCUS Radio” kaupadele ja teenustele klassides 9, 16, 35, 38, 41 ja 42 — taotlus nr 2 340 289
   
      Vastulause aluseks oleva kaubamärgi või tähise omanik: Editorial Planeta, SA
   
      Vastulause aluseks olev kaubamärk või tähis: Siseriiklikud sõna- ja kujutismärgid „FOCUS MILENIUM”, „PLANETA FOCUS” ja „PLANETA FOCUS 99” kaupadele ja teenustele klassides 9, 16 ja 41
   
      Vastulausete osakonna otsus: Rahuldada vastulause osaliselt.
   
      Apellatsioonikoja otsus: Tühistada osaliselt tühistamisosakonna otsus ja lükata ühenduse kaubamärgi registreerimise taotlus osaliselt tagasi
   
      Väited: Nõukogu määruse nr 40/94 artikli 8 lõike 1 punkti b rikkumine, kuna vastandatud kaubamärkide vahel puudub asjaomane sarnasus ning seega ka segiajamise tõenäosus.